**บันทึกการประชุม**

**สภาองค์การบริหารส่วนตำบลหาดยาย สมัยวิสามัญ สมัยที่ ๑ ประจำปี ๒๕๕๙**

**วันที่ ๒๗ พฤษภาคม ๒๕๕๙ เวลา ๑๓.๓๐ น. เป็นต้นไป**

**ณ ห้องประชุมลิขิตฟ้า ที่ทำการองค์การบริหารส่วนตำบลหาดยาย**

เลขานุการสภาฯ - ขอเชิญสมาชิกสภาองค์การบริหารส่วนตำบลหาดยายเข้าห้องประชุม เวลา ๑๓.๓๐ น.

(เปิดประชุมเวลา ๑๓**.๕๐น.**)

- กราบเรียนท่านประธานสภาฯ ที่เคารพ กระผมนายคธาธร ไสสุวรรณ ส. อบต. หาดยาย ในฐานะเลขานุการสภาองค์การบริหารส่วนตำบลหาดยาย ขอกล่าวรายงานต่อท่านประธานสภาฯ นายกฯ และ ส.อบต.หาดยายทุกท่าน ก่อนเริ่มการประชุมสภาองค์การบริหารส่วนตำบลหาดยาย ดังนี้

ตามที่สภาฯ หาดยายได้มีหนังสือขอเชิญ ส.อบต.หาดยาย และคณะผู้บริหารส่วนท้องถิ่นทุกท่านเข้า ร่วมประชุมสภาฯ ในวันนี้ เนื่องด้วยสภาฯ ตำบลหาดยาย ต้องดำเนินการเปิดประชุมสภาฯ เพื่อให้ สมาชิกสภาองค์การบริหารส่วนตำบลหาดยายได้พิจารณาเรื่องต่างๆ ตามระเบียบวาระการประชุม

ดังนั้นทางสภาองค์การบริหารส่วนตำบลหาดยาย ได้เชิญสมาชิกสภาฯ เข้าร่วมประชุมสภาองค์การบริหารส่วนตำบลหาดยาย สมัยวิสามัญ สมัยที่ ๑ ประจำปี ๒๕๕๙ และให้การประชุมสภาฯ เป็นไปตามระเบียบกระทรวงมหาดไทย ว่าด้วย ข้อบังคับการประชุมสภาท้องถิ่น พ.ศ.๒๕๔๘ (แก้ไขเพิ่มเติมถึง (ฉบับที่๒) พ.ศ.๒๕๕๔ อย่างถูกต้อง ฉะนั้นสภาฯหาดยายจึงจำเป็นต้องเชิญ ส.อบต.หาดยายและคณะผู้บริหารทุกท่านเข้าประชุมสภาฯ ในวันนี้

มี ส.อบต. หาดยาย เข้าประประชุมทั้งหมด ๒๔ ท่าน

มี ส.อบต. หาดยาย ไม่เข้าประชุมทั้งหมด ๒ ท่าน (ลา)

มี ผู้เข้าร่วมประชุมทั้งหมด 7 ท่าน

๑. นายธเรวัชร อบแพทย์ นายกฯ

2. นายสุชีพ ดำสุทธิ์ รองนายกฯ

3. นายประเสริฐ ช่วยละแม เลขาฯ นายกฯ

4. นางสาวจิณห์วรา เจียมวิจิตร หัวหน้าสำนักปลัด อบต. หาดยาย

5. นางสาวศุภลักษณ์ พระชัย นักวิเคราะห์นโยบายฯ อบต.หาดยาย 6. สอ. ณัฐวุฒิ แก้วสา ช่างระดับ ๓ กฟผ.

7. นายสุรศักดิ์ นามทอง นิติกร ๕ กฟผ.

เมื่อสมาชิกสภาองค์การบริหารส่วนตำบลหาดยายได้เข้าร่วมประชุมครบองค์ประชุมเป็นที่ เรียบร้อยแล้ว กระผมขอกราบเรียนเชิญ นายสยาม เที่ยงสุวรรณ ประธานสภาฯ จุดธูปเทียนบูชา พระรัตนตรัยและดำเนินการเปิดประชุมสภาฯ ตามระเบียบวาระการประชุมต่อไปครับ

ประธานสภาฯ - ขอสวัสดีท่านนายกฯ และสมาชิก อบต.หาดยายทุกท่าน กระผมนายสยาม เที่ยงสุวรรณ ประธานสภาฯ วันนี้เป็นการประชุมสภาองค์การบริหารส่วนหาดยาย สมัยวิสามัญ สมัยที่ ๑ ประจำปี ๒๕๕๙ และบัดนี้ มีสมาชิกสภาองค์การบริหารส่วนตำบลหาดยายเข้าที่ประชุมเป็นที่ เรียบร้อยแล้ว กระผมขอเปิดการประชุมสภาฯ ณ บัดนี้

**ระเบียบวาระที่ ๑ เรื่องที่ประธานแจ้งให้ที่ประชุมทราบ**

ประธานสภาฯ  **๑.๑** ขอสวัสดี ท่านนายกฯ และ ส.อบต.หาดยายทุกท่าน ในวันนี้กระผมมีเรื่องชี้แจงให้ที่

ประชุมทราบว่า นายณรงค์ จันทร์ศิริ ส.อบต. หมู่ที่ ๓ และนายสฤษดิ์ เกิดเนตร รองนายกฯ ท่านได้ลากิจ และนายชำเลือง มณีนวล ส.อบต. หมู่ที่ 10 ลาป่วย ครับ

-2-

ระเบียบวาระที่ ๒ เรื่อง รับรองรายงานการประชุมสภาองค์การบริหารส่วนตำบลหาดยาย

๒.๑ เรื่อง รับรองรายงานการประชุมสภาองค์การบริหารส่วนตำบลหาดยาย สมัยสามัญ สมัยที่ 1 ประจำปี ๒๕๕9 วันที่ 15 กุมภาพันธ์ 2559 ( คณะกรรมการตรวจรายงานการประชุมได้ตรวจรายงานการประชุมแล้ว )

ประธานสภาฯ - ใครมีอะไรสอบถามหรือแก้ไขเพิ่มเติมขอเชิญครับ หากไม่มีกระผมขอมติที่ประชุมว่าเห็นชอบ รับรองรายงานการประชุมสภาองค์การบริหารส่วนตำบลหาดยาย สมัยสามัญ สมัยที่ 1 ประจำปี ๒๕๕9 วันที่ 15 กุมภาพันธ์ 2559 ด้วยครับ

มติที่ประชุม เห็นชอบ ๒๑ คน

ไม่เห็นชอบ - คน

งดออกเสียง ๓ คน

ไม่เข้าประชุม ๒ คน

ผู้เข้าประชุมทั้งหมด ๒๔ คน

จำนวนสมาชิกสภาฯ ทั้งหมด ๒๖ คน

ประธานสภาฯ

**ระเบียบวาระที่ ๓ เรื่อง เสนอสภา อบต. เพื่อทราบ**

ไม่มี

**ระเบียบวาระที่ ๔ เรื่อง เสนอสภา อบต. เพื่อพิจารณา**

ประธานสภาฯ ๔.๑ เรื่อง พิจารณาร่างแผนยุทธศาสตร์การพัฒนา (พ.ศ. ๒๕๖๐-๒๕๖๓)

ขอเชิญท่านนายกฯชี้แจงครับ

นายกฯ - กราบเรียนท่านประธานสภาฯ ที่เคารพ กระผมนายธเรวัชร อบแพทย์ นายกฯ หาดยาย กระผมขอเรียนต่อท่านประธานสภาฯ และสมาชิกฯ ทุกท่านว่าในเรื่องของร่างแผนยุทธศาสตร์การพัฒนา (พ.ศ. ๒๕๖๐-๒๕๖๓) นั้น ทาง อบต.หาดยายได้จัดทำประชาคมตำบลเป็นที่เรียบร้อยแล้วจึงได้ร่างแผนดังกล่าวเสนอต่อสภาแห่งนี้เพื่อให้สมาชิกสภาฯได้พิจารณาและให้ความเห็นชอบดังนั้นเอกสารการร่างแผนยุทธศาสตร์การพัฒนา (พ.ศ. ๒๕๖๐-๒๕๖๓) อยู่ในมือของสมาชิกทุกท่านแล้ว หากมีส่วนใดที่ขาดตกบกพร่องหรือสมาชิกสภาฯท่านใดจะขอเพิ่มเติมหรือแก้ไขก็ขอเชิญได้ครับ เพราะเจ้าหน้าที่ ของทาง อบต.ก็ได้เข้ามาร่วมประชุมสภาฯ พร้อมที่จะให้ท่านได้แก้ไขเพิ่มเติมได้ครับ

ประธานสภาฯ - ใครมีอะไรสอบถามหรือแก้ไขเพิ่มเติมขอเชิญครับ

สมาชิกสภาฯ - กราบเรียนท่านประธานสภาฯ ที่เคารพ กระผมนายสมเจตน์ สุวรรณนิตย์ สมาชิก อบต. หาดยายหมู่ที่ ๘ กระผมขอสอบถามท่านประธานสภาฯ ว่าหัวข้อที่ ๔.๑ เรื่อง พิจารณาร่างแผนยุทธศาสตร์การพัฒนา (พ.ศ.๒๕๖๐-๒๕๖๓)

และหัวข้อ ๔.๒ เรื่องพิจารณาร่างแผนพัฒนาสามปี (พ.ศ.๒๕๖๐-๒๕๖๒ ) นั้นท่านจะลงมติครั้งเดียวเลยหรือไม่ครับ

ประธานสภาฯ - กระผมจะให้มีการลงมติที่ละข้อครับ

ประธานสภาฯ - ใครมีอะไรสอบถามหรือแก้ไขเพิ่มเติมขอเชิญครับ หากไม่มีกระผมขอมติที่ประชุมว่าเห็นชอบแผน ยุทธศาสตร์การพัฒนา (พ.ศ. ๒๕๖๐-๒๕๖๓) ด้วยครับ

มติที่ประชุม เห็นชอบ ๒๑ คน

ไม่เห็นชอบ - คน

งดออกเสียง ๓ คน

ไม่เข้าประชุม ๒ คน

เข้าประชุมทั้งหมด ๒๔ คน

จำนวนสมาชิกสภาฯ ทั้งหมด ๒๖ คน

-3-

ประธานสภาฯ ๔.๒ เรื่อง พิจารณาร่างแผนพัฒนาสามปี (พ.ศ. ๒๕๖๐-๒๕๖๒)

ขอเชิญท่านนายกฯ ชี้แจงครับ

นายกฯ - กราบเรียนท่านประธานสภาฯ ที่เคารพ กระผมนายธเรวัชร อบแพทย์ นายกฯ หาดยาย กระผมขอเรียนต่อท่านประธานสภาฯ และสมาชิกฯ ทุกท่านว่าในเรื่องพิจารณาร่างแผนพัฒนาสามปี (พ.ศ.๒๕๖๐-๒๕๖๒ ) นั้น ทาง อบต.หาดยายได้จัดทำเอกสารให้กับสมาชิกสภาฯ ทุกท่านแล้วซึ่งขณะนี้ก็ได้อยู่ในมือของท่านแล้วดังนั้นกระผมก็ขอให้สมาชิกสภาฯทุกท่านได้ตรวจสอบอีกครั้งหากท่านใดจะแก้ไขเพิ่มเติมก็ขอเชิญครับ

ประธานสภาฯ - เชิญสมาชิกครับ

สมาชิกสภาฯ - กราบเรียนท่านประธานสภาฯที่เคารพ กระผม นายพันศักดิ์ พันธรัตน์ สมาชิก อบต. หมู่ที่ ๑๒

กระผมขอปรึกษาท่านประธานสภาฯว่า เนื่องจากร่างแผนพัฒนาสามปี (พ.ศ. ๒๕๖๐-๒๕๖๒) นั้นได้ผ่านการทำประชาคมหมู่บ้านมาแล้วก่อนที่จะเอาเข้าสภาแห่งนี้ดังนั้นเพื่อความรวดเร็วและให้โอกาสสมาชิกสภาฯของแต่ละหมู่ได้ตรวจสอบและแก้ไขเรื่องร่างแผนพัฒนาสามปี ดังกล่าวกระผมขอเสนอท่านประธานสภาฯ ให้ท่านสอบถามสมาชิกสภาฯที่ละหมู่ว่า มีอะไรจะแก้ไขเพิ่มเติมหรือไม่ครับ

ประธานสภาฯ - เชิญสมาชิกสภาฯหมู่ที่ ๑ ครับ

สมาชิกสภาฯ - ไม่มี

ประธานสภาฯ - เชิญสมาชิกสภาฯหมู่ที่ ๒ ครับ

สมาชิกสภาฯ - ไม่มี

ประธานสภาฯ - เชิญสมาชิกสภาฯหมู่ที่ ๓ ครับ

สมาชิกสภาฯ - ไม่มี

ประธานสภาฯ - เชิญสมาชิกสภาฯหมู่ที่ ๔ ครับ

สมาชิกสภาฯ - ไม่มี

ประธานสภาฯ - เชิญสมาชิกสภาฯหมู่ที่ ๕ ครับ

สมาชิกสภาฯ - ไม่มี

ประธานสภาฯ - เชิญสมาชิกสภาฯหมู่ที่ ๖ ครับ

สมาชิกสภาฯ - กราบเรียนท่านประธานสภาฯที่เคารพ กระผม นายนิคม มุขสุข สมาชิกสภาฯ อบต. หมู่ที่ ๖

กระผมขอแก้ไขเพิ่มเติม เรื่องถนนสายแหลมปาย-ทอนจันทน์ ข้อที่ ๑๐ หน้า ๔๗ จากความกว้างถนน ๔.00 เมตร เป็นถนนกว้าง ๕.00 เมตร และยาวเพิ่มเป็น ๓,๕๐๐ เมตร ครับ

ประธานสภาฯ - เชิญสมาชิกสภาฯหมู่ที่ ๗ ครับ

สมาชิกสภาฯ - ไม่มี

ประธานสภาฯ - เชิญสมาชิกสภาฯหมู่ที่ ๘ ครับ

สมาชิกสภาฯ - กราบเรียนท่านประธานสภาฯ ที่เคารพ กระผมนายสมเจตน์ สุวรรณนิตย์ สมาชิก อบต. หาดยาย หมู่ที่ ๘ กระผมขอสอบถามท่านประธานสภาฯ ดังนี้

1.เรื่องยุทธศาสตร์การพัฒนา (พ.ศ.๒๕๖๐-๒๕๖๒) ยุทธศาสตร์ที่ ๑ ด้านโครงสร้างพื้นฐาน จำนวน ๓๔ โครงการ ได้ตั้งงบประมาณไว้ ๑๒,๐๐๐,๐๐๐ บาท และในยุทธศาสตร์ที่ ๔ ยุทธศาสตร์การ พัฒนาด้านการส่งเสริมการลงทุนพาณิชยกรรมและการท่องเที่ยว จำนวน ๔ โครงการ งบประมาณ ๑๓๐,๕๔๐,๐๐๐, บาท ในการประมาณการงบประมาณนั้น จะสูงกว่าด้านโครงสร้าง พื้นฐานที่ตั้งงบไว้ ๑๒,๐๐๐,๐๐๐ บาท ทำให้ยุทธศาสตร์ที่ ๑ ด้านโครงสร้างพื้นฐานดูมีความจำเป็น น้อยลงใช่หรือไม่

๒. กระผมขอเพิ่มเติม ฝายชะลอน้ำ ขุดลอก ห้วยตาแช่ม

-4-

นายกฯ - กราบเรียนท่านประธานสภาฯ ที่เคารพ กระผมนายธเรวัชร อบแพทย์ นายกฯ หาดยาย กระผมขอเรียนต่อท่านประธานสภาฯ และสมาชิกสภาฯ ทุกท่าน ว่าในเรื่องของตัวเลขที่ทำประมาณการนั้นเป็นตัวเลขที่ทางเจ้าหน้าที่ของทาง อบต.หาดยายเป็นผู้ทำประมาณการ และการทำแผนดังกล่าวได้ผ่านการทำประชาคมหมู่บ้านมาเป็นที่เรียบร้อย จึงได้มีการทำตัวเลขประมาณการ การใช้จ่ายงบประมาณทั้งหมด กระผมจะให้เจ้าหน้าที่ ฝ่ายจัดทำแผนได้ชี้แจง ในเรื่องที่มาของตัวเลขดังกล่าวครับ

ประธานสภาฯ - เชิญนักวิเคราะห์นโยบายและแผน

นักวิเคราะห์นโยบายฯ - กราบเรียนท่านประธานสภาฯ ที่เคารพ ดิฉันนางสาวศุภลักษณ์ พระชัย นักวิเคราะห์นโยบายฯ ของ อบต.หาดยาย ขอเรียนสมาชิกสภาฯ ทุกท่านในเรื่องของตัวเลขดังกล่าวที่ได้ ตั้งไว้ในยุทธศาสตร์ที่ ๑ ด้านโครงสร้างพื้นฐาน จำนวน ๓๔ โครงการ ได้ตั้งงบประมาณไว้ ๑๒,๐๐๐,๐๐๐ บาท นั้นเนื่องจาก ทาง อบต. มีความจำเป็นจะต้องดำเนินการในการก่อสร้าง ซ่อมแซม ถนนสายต่างๆ ในตำบลหาดยาย หลายเส้นทาง ตามแนวทางที่ ๑.

-ส่วนแนวทางที่ ๒ ในยุทธศาสตร์ที่ ๑ ด้านโครงสร้างพื้นฐาน การพัฒนาระบบ สาธารณูปโภคและสาธารณูปการบำรุงรักษา และซ่อมแซมแหล่งน้ำเกษตร ที่ตั้งโครงการไว้ จำนวน ๘ โครงการ งบประมาณ ๙๖,๘๕๐,๐๐๐ บาท จะเป็นการตั้งในส่วนที่เป็นโครงการก่อสร้างปรับปรุงซ่อมแซม น้ำเพื่อการเกษตรพลังงานไฟฟ้าสถานีสูบน้ำ หมู่ที่ 7 วังดินสอ เป็นงบประมาณจำนวน ๙๒,๐๐๐,๐๐๐ บาท เป็นโครงการของกรมชลประทาน ได้มาดำเนินการในพื้นที่ของตำบลหาดยาย ถ้าหากเราใส่ไว้ในแผนจะได้ทราบถึงการดำเนินการได้เริ่มตั้งแต่เมื่อไหร่ที่ดำเนินการแล้วเสร็จ และเมื่อได้บรรจุไว้ในแผนพัฒนาสามปี แล้ว จึงทำให้งบประมาณในยุทธศาสตร์ที่ ๑ สูงมากกว่าปีที่ผ่านมา

ในส่วนยุทธศาสตร์ที่ 4 ยุทธศาสตร์การพัฒนาด้านการส่งเสริมการลงทุนพาณิชยกรรมและการท่องเที่ยว ในแนวทางที่ 1 การส่งเสริมการลงทุนและการเพิ่มมูลค่าผลิตภัณฑ์ การพัฒนา พาณิชยกรรม การส่งเสริมทางการเกษตร รวมถึงการให้ความรู้ การจัดตั้งกลุ่มเกษตร และการบำรุงรักษาดิน ในลำดับที่ ๔ โครงการก่อสร้างศูนย์รวบรวมการกระจ่ายสินค้า (DC) เพื่อการค้าชายแดน งบประมาณที่ตั้งไว้ ๑๓๐,๐๔๐,๐๐๐ บาท เป็นโครงการที่ตั้งไว้เนื่องจากเป็นโครงการที่ดำเนินการขอรับการสนับสนุนงบประมาณเพื่อดำเนินการและอยู่ในระหว่างการประสานโครงการ

ประธานสภาฯ - ใครมีอะไรสอบถามอีกหรือไม่

สมาชิกสภาฯ - กราบเรียนท่านประธานสภาฯ ที่เคารพ กระผมนายสุรศักดิ์ แก้วประดิษฐ์ สมาชิก อบต.หาดยาย หมู่ที่ ๙ กระผมขอเพิ่มเติมครับ ท่านประธานฯ ขอแก้ไข หน้า ๕๓ ถนนสายในหงาว-ท่าแพ หมู่ที่๙ จากขนาดกว้าง ๔.00 เมตร เป็นขนาดกว้าง ๖.00 เมตร และหน้า ๕๔ ขอแก้ไข ข้อ ๑๗ โครงการ ปรับปรุงซ่อมแซมถนนสายในหงาว-ท่าแพ หมู่ที่ ๙ จากขนาดกว้าง ๔.00 เมตร เป็นขนาดกว้าง ๖.00 เมตร เช่นกันเนื่องจากถนนเส้นนี้เป็นสายหลัก และหน้า ๖๖ ขอเพิ่มเติม ฝายชะลอน้ำ ใน ลำคลอง พื้นที่หมู่ที่ ๙ เนื่องจากประสบภัยแล้งเป็นอย่างมากในขณะนี้ครับ และหน้า ๗๐ ขอเพิ่ม ระยะทางการขยายเขตไฟฟ้า จากสามแยกห้วยยาง-ศูนย์ SML จากเดิม ๔๐๐ เมตร เป็น ๖๐๐ เมตร

ประธานสภาฯ - เชิญสมาชิกสภาฯ หมู่ที่ ๑๐ ครับ

สมาชิกสภาฯ - กราบเรียนท่านประธานสภาฯ ที่เคารพ กระผมนายสันติสุข ภู่พยัคฆ์ สมาชิก อบต. หาดยาย หมู่ที่ ๑๐ กระผมขอเพิ่มเติมหน้าที่ ๕๕ ยุทศาสตร์ที่ ๑ ข้อ ๑๘ ขอเพิ่ม ซอยสมบูรณ์ และซอยตาอั้น เป็นการก่อสร้างถนน คสล. ถนนลูกรัง ลาดยาง ความกว้าง ๔ เมตร ยาวเส้นละ ๑,5๐๐ เมตร และขอเพิ่ม ข้อที่ ๑๙ เรื่อง ปรับปรุง ซ่อมแซม ถนน คสล. ถนนลูกรัง ลาดยาง ซอยตาอั้น ระยะทาง ๑,5๐๐ เมตร

-5-

ประธานสภาฯ - เชิญสมาชิกสภาฯ หมู่ที่ ๑๑ ครับ

สมาชิกสภาฯ - กราบเรียนท่านประธานสภาฯ ที่เคารพ กระผมนายกิตติพงค์ พลรีทอง สมาชิก อบต. หาดยาย หมู่ที่ ๑๑ ขอเพิ่มเติม ท่อลอดเหลี่ยมซอยห้วยซ่านและกรีดดินแดงที่ทับถมบนถนนคอนกรีต ซอยน้ำดำและสร้างฝายชะลอน้ำ ครับ

ประธานสภาฯ - เชิญสมาชิกสภาฯ หมู่ที่ ๑๒ ครับ

สมาชิกสภาฯ - กราบเรียนท่านประธานสภาฯ ที่เคารพ กระผมนายพันศักดิ์ พันธรัตน์ สมาชิก อบต. หาดยาย หมู่ที่ ๑๒ ขอเพิ่มเติม หน้าที่ ๖๗ ข้อที่ ๒ โครงการก่อสร้างปรับปรุงซ่อมแซม น้ำเพื่อการเกตษร พลังงานไฟฟ้าด้วยระบบท่อ ของหมู่ที่ ๑๒ และหน้าที่ ๗๒ ขอเพิ่ม หม้อแปลงไฟฟ้า เพื่อใช้กับสูบ น้ำประปาหมู่บ้าน และหน้าที่ ๙๖ กระผมขอสอบถามเรื่อง โครงการวันลอยกระทงของหมู่ที่ ๑๒ ทางหมู่ที่ ๑๒ ไม่เคยได้งบประมาณในส่วนนี้ เนื่องจากทาง อบต. ตอบกลับว่า ทางหมู่ที่ ๑๒ ไม่ได้ จัดงานติดต่อกันมาทุกปี ดังนั้นจึงไม่ถือว่าเป็นประเพณี กระผมก็ขอฝากเจ้าหน้าที่ ของ อบต.ช่วย ดูแลด้วย ต่อมาในข้อที่ ๕ โครงการกลองยาว เพื่อส่งเสริมให้มีการสืบทอดประเพณีวัฒนธรรม ท้องถิ่นรวมทั้งอนุรักษ์ภูมิปัญญาท้องถิ่น สนับสนุนงบประมาณให้โรงเรียนบ้านในกริม งบประมาณ ๖๐๐,๐๐๐ บาท ไม่ทราบว่าตัวเลขถูกหรือไม่

ประธานสภาฯ - เชิญสมาชิกสภาฯ หมู่ที่ ๑๓ ครับ

สมาชิกสภาฯ - กราบเรียนท่านประธานสภาฯ ที่เคารพ กระผมนายสุวิทย์ อินทร์ทอง ส. อบต. หาดยาย หมู่ที่ ๑๓ ขอเรียนต่อท่านประธานสภาฯ ท่านนายกและสมาชิกสภาทุกท่านว่า ในเรื่องของแผนพัฒนา ๓ ปี ของหมู่ที่ ๑๓ นั้นครบถ้วนสมบูรณ์ครับ

ประธานสภาฯ - ใครมีอะไรสอบถามเพิ่มเติมขอเชิญครับ

เลขานุการสภาฯ - กราบเรียนท่านประธานสภาฯ ที่เคารพ กระผมนายคธาธร ไสสุวรรณ ส. อบต.หาดยาย ในฐานะ

เลขานุการสภาองค์การบริหารส่วนตำบลหาดยาย กระผมขอให้เจ้าหน้าที่ฝ่ายแผน เพิ่มเติม หน้าที่ ๔๖ ข้อ ๕ ในเรื่องของการก่อสร้างถนน คสล.ถนนลาดยาง ถนนลูกรังของหมู่ที่ ๓ ด้วย โดยให้เพิ่ม ว่า ถนนสายป่าช้าดอนมะนาว กว้าง ๔.00 เมตร ความยาว ๑,๕๐๐ เมตร เพราะในอนาคต บริเวณป่าช้าดอนมะนาวซึ่งเป็นพื้นที่สาธารณประโยชน์ จะต้องมีการปักเสาพาดสายไฟฟ้าเข้าไปยัง สระน้ำสาธารณะ และขณะนี้ทาง อบต ก็ได้สั่งซื้อหม้อแปลงไฟฟ้ามาเป็นที่เรียบร้อย ครับ ขอขอบคุณครับ

ประธานสภาฯ - ใครมีอะไรสอบถามหรือแก้ไขเพิ่มเติมขอเชิญครับ หากไม่มีกระผมขอมติที่ประชุมเห็นชอบร่าง แผนพัฒนาสามปี (พ.ศ. ๒๕๖๐-๒๕๖๒) ด้วยครับ

มติที่ประชุม เห็นชอบ ๒๑ คน

ไม่เห็นชอบ - คน

งดออกเสียง ๓ คน

ไม่เข้าประชุม ๒ คน

ผู้เข้าประชุมทั้งหมด ๒๔ คน

จำนวนสมาชิกสภาฯทั้งหมด ๒๖ คน

ประธานสภาฯ 4.3 เรื่อง พิจารณาการขออนุมัติจ่ายเงินทุนสำรองเงินสะสม ซึ่งเกิน ๒๕ เปอร์เซ็นต์ ของข้อบัญญัติ งบประมาณรายจ่าย ประจำปีงบประมาณ พ.ศ. ๒๕๕๙ เป็นเงิน ๑,๐๓๔,520.91 บาท จึงขอความเห็นชอบจากสภาฯ เพื่อขออนุมัติจากผู้ว่าราชการจังหวัดต่อไป จำนวน 4 โครงการ มีรายละเอียด ดังนี้

-6-

4.3.1 โครงการก่อสร้างถนนคอนกรีตเสริมเหล็ก ซอยน้ำดำ (ช่วงที่ ๑) หมู่ที่ ๑๑ ตำบล หาดยาย ขนาดกว้าง 4.๐๐ เมตร ยาว ๑๐๐.๐๐ เมตร หนา ๐.๑๕ เมตร หรือพื้นที่ผิวจราจร คอนกรีตเสริมเหล็กไม่น้อยกว่า ๔๐๐ ตารางเมตร ไหล่ทางลูกรังเกลี่ยเรียบข้างละ ๐.๕๐ เมตร ทั้ง ๒ ข้าง และติดป้ายประชาสัมพันธ์โครงการ จำนวน 1 ป้าย งบประมาณ ๒๕๑,๐๐๐.- บาท ปรากฏในแผน 3 ปี พ.ศ.2559-2561 ยุทธศาสตร์ที่ 1 หน้า๕๕ (ตามรูปแบบรายละเอียดที่ อบต. กำหนด) ขอความเห็นชอบจากสภา ฯ และขออนุมัติผู้ว่าราชการจังหวัด เป็นเงิน 31,520.91 บาท

นายกฯ - กราบเรียนท่านประธานสภาฯ ที่เคารพ กระผมนายธเรวัชร อบแพทย์ นายกฯ หาดยาย กระผมขอเรียนต่อท่านประธานสภาฯ และสมาชิกฯ ทุกท่านว่าในเรื่องของโครงการดังกล่าว เมื่อครั้งที่ผ่านมาก็ได้ขออนุมัติจากผู้ว่าเช่นกันแต่เนื่องจากตัวเลขที่ขออนุมัติผิด ในวันนี้จึงได้ขออนุมัติจากสภาฯอีกครั้งเพื่อที่จะเสนอความเห็นชอบจากผู้ว่าราชการจังหวัดต่อไป ส่วนตัวเลขที่จะขออนุมัติจากผู้ว่าราชการจังหวัด เป็นเงิน 31,520.91 บาท เพื่อดำเนินโครงการก่อสร้างถนนคอนกรีตเสริมเหล็ก ซอยน้ำดำ (ช่วงที่ ๑) หมู่ที่ ๑๑ ครับ

ประธานสภาฯ - ใครมีอะไรสอบถามเพิ่มเติมหรือไม่

สมาชิกสภาฯ - กราบเรียนท่านประธานสภาฯ ที่เคารพ กระผมนายสมเจตน์ สุวรรณนิตย์ สมาชิก อบต. หาดยาย หมู่ที่ ๘ กระผมขอสอบถามท่านประธานสภาฯ เรื่องการขออนุมัติจ่ายเงินทุนสำรองเงินสะสม ซึ่งเกิน ๒๕ เปอร์เซ็นต์นั้น จะเป็นการขออนุมัติจากผู้ว่าราชการจังหวัด ทั้ง ๑,๐๓๔,520.91 บาท ใช่หรือไม่เพราะโครงการ ของหมู่ที่ ๑๑ ช่วงที่ ๑ ขอแค่ 31,520.91 บาท เพราะสภาก็เคย อนุมัติไปแล้วครั้งหนึ่ง ครับ

ประธานสภาฯ - เชิญท่านนายกฯ ชี้แจง ครับ

นายกฯ - กราบเรียนท่านประธานสภาฯ ที่เคารพ กระผมนายธเรวัชร อบแพทย์ นายกฯ หาดยาย กระผม ขอเรียนต่อท่านประธานสภาฯ และสมาชิกฯ ทุกท่านว่า การขออนุมัติเงินดังกล่าวเกิดข้อผิดพลาด ในเรื่องของตัวเลขที่ขออนุมัติจากผู้ว่าราชการจังหวัดในส่วนเงินทุนสำรองเงินสะสม คือ ครั้งที่แล้ว ทาง อบต. ได้ขออนุมัติเงินโครงการของหมู่ที่ ๑๑ ช่วงที่ ๑ เป็นเงิน ๒๕๑,๐๐๐.- บาท จริง ๆ แล้ว ต้องขออนุมัติจากผู้ว่าราชการจังหวัดเพียงแค่ 31,520.91 บาท ครับ โดยทั้ง ๔ โครงการนั้น จริง แล้วต้องขออนุมัติเงินทุนสำรองเงินสะสม ที่เกิน ๒๕ เปอร์เซ็นต์ จากผู้ว่าราชการจังหวัด ยอดรวม แค่ ๑,๐๓๔,520.91 บาท และการขออนุมัติครั้งนี้จะต้องเอารายงานประชุมแนบส่งให้กับผู้ว่า ราชการจังหวัด พร้อมกับหลักฐานหรือหนังสือความต้องการความจำเป็นที่ต้องดำเนินโครงการ ดังกล่าว ของชาวบ้านทั้ง ๔ โครงการส่งให้กับผู้ว่าราชการจังหวัดด้วย

ประธานสภาฯ - ใครมีอะไรสอบถามหรือแก้ไขเพิ่มเติมขอเชิญครับ หากไม่มีกระผมขอมติที่ประชุมขออนุมัติจ่าย เงินทุนสำรองเงินสะสมโครงการก่อสร้างถนนคอนกรีตเสริมเหล็ก ซอยน้ำดำ (ช่วงที่ ๑) หมู่ที่ ๑๑ ตำบลหาดยาย ขนาดกว้าง 4.๐๐ เมตรยาว ๑๐๐.๐๐ เมตร หนา ๐.๑๕ เมตร หรือพื้นที่ผิวจราจร คอนกรีตเสริมเหล็กไม่น้อยกว่า ๔๐๐ ตารางเมตร ไหล่ทางลูกรังเกลี่ยเรียบข้างละ ๐.๕๐ เมตร ทั้ง ๒ ข้าง และติดป้ายประชาสัมพันธ์โครงการ จำนวน 1 ป้าย งบประมาณ ๒๕๑,๐๐๐.- บาท ปรากฏในแผน 3 ปี พ.ศ.2559-2561 ยุทธศาสตร์ที่ 1 หน้า๕๕ (ตามรูปแบบรายละเอียดที่ อบต. กำหนด) ขอความเห็นชอบจากสภา ฯ และขออนุมัติผู้ว่าราชการจังหวัด เป็นเงิน 31,520.91 บาท

มติที่ประชุม อนุมัติ ๒๑ คน

ไม่อนุมัติ - คน

งดออกเสียง ๓ คน

ไม่เข้าประชุม ๒ คน

ผู้เข้าประชุมทั้งหมด ๒๔ คน

จำนวนสมาชิกสภาฯ ทั้งหมด ๒๖ คน

-7-

4.3.2 โครงการก่อสร้างถนนคอนกรีตเสริมเหล็ก ซอยน้ำดำ (ช่วงที่ 2) หมู่ที่ 11 ตำบลหาดยาย ขนาดกว้าง 4.๐๐ เมตร ยาว 10๐.๐๐ เมตร หนา ๐.๑๕ เมตร หรือพื้นที่ ผิวจราจรคอนกรีตเสริมเหล็กไม่น้อยกว่า 400 ตารางเมตร ไหล่ทางลูกรังเกลี่ยเรียบ ข้างละ ๐.๕๐ เมตร ทั้ง ๒ ข้าง และติดป้ายประชาสัมพันธ์โครงการ จำนวน 1 ป้าย งบประมาณ 251,๐๐๐.- บาท ปรากฏในแผน 3 ปี พ.ศ.2559-2561 ยุทธศาสตร์ที่ 1 หน้า 55 (ตามรูปแบบรายละเอียดที่ อบต.กำหนด)

ประธานสภาฯ - เชิญท่านนายกชี้แจงครับ

นายกฯ - กราบเรียนท่านประธานสภาฯ ที่เคารพ กระผมนายธเรวัชร อบแพทย์ นายกฯ หาดยาย กระผม ขอเรียนต่อท่านประธานสภาฯ และสมาชิกฯ ทุกท่านว่า โครงการก่อสร้างถนนคอนกรีตเสริมเหล็ก ซอยน้ำดำ (ช่วงที่ 2) หมู่ที่ 11 ตำบลหาดยาย ขนาดกว้าง 4.๐๐ เมตร ยาว 10๐.๐๐ เมตร หนา ๐.๑๕ เมตร หรือพื้นที่ผิวจราจรคอนกรีตเสริมเหล็กไม่น้อยกว่า 400 ตารางเมตร ไหล่ทางลูกรัง เกลี่ยเรียบ ข้างละ ๐.๕๐ เมตร ทั้ง ๒ ข้าง และติดป้ายประชาสัมพันธ์โครงการ จำนวน 1 ป้าย งบประมาณ 251,๐๐๐.- บาท กระผมก็ขอท่านสมาชิกช่วยอนุมัติโครงการดังกล่าวด้วยครับ หากท่านใดมีอะไรสอบถามก็ขอเชิญครับ

ประธานสภาฯ - ใครมีอะไรสอบถามหรือแก้ไขเพิ่มเติมขอเชิญครับ หากไม่มีกระผมขอมติที่ประชุมขออนุมัติจ่าย เงินทุนสำรองเงินสะสมโครงการก่อสร้างถนนคอนกรีตเสริมเหล็ก ซอยน้ำดำ (ช่วงที่ 2) หมู่ที่ 11 ตำบลหาดยาย ขนาดกว้าง 4.๐๐ เมตร ยาว 10๐.๐๐ เมตร หนา ๐.๑๕ เมตร หรือพื้นที่ผิว จราจรคอนกรีตเสริมเหล็กไม่น้อยกว่า 400 ตารางเมตร ไหล่ทางลูกรังเกลี่ยเรียบ ข้างละ ๐.๕๐ เมตร ทั้ง ๒ ข้าง และติดป้ายประชาสัมพันธ์โครงการ จำนวน 1 ป้าย งบประมาณ 251,๐๐๐.- บาท ปรากฏในแผน 3 ปี พ.ศ.2559-2561 ยุทธศาสตร์ที่ 1 หน้า 55 (ตามรูปแบบ รายละเอียดที่ อบต.กำหนด)

มติที่ประชุม อนุมัติ ๒๑ คน

ไม่อนุมัติ - คน

งดออกเสียง ๓ คน

ไม่เข้าประชุม ๒ คน

ผู้เข้าประชุมทั้งหมด ๒๔ คน

จำนวนสมาชิกสภาฯ ทั้งหมด ๒๖ คน

ประธานสภาฯ 4.3.3 โครงการก่อสร้างถนนคอนกรีตเสริมเหล็ก ซอยช่องค้อ-ห้วยทรายขาว หมู่ที่ 13 ตำบลหาดยาย ขนาดกว้าง 4.๐๐ เมตร ยาว 150.๐๐ เมตร หนา ๐.๑๕ เมตร หรือพื้นที่ผิว จราจรคอนกรีตเสริมเหล็กไม่น้อยกว่า 600 ตารางเมตร ไหล่ทางลูกรังเกลี่ยเรียบ ข้างละ ๐.๕๐ เมตร ทั้ง ๒ ข้าง และติดป้ายประชาสัมพันธ์โครงการ จำนวน 1 ป้าย งบประมาณ 376,๐๐๐.- บาท ปรากฏในแผน 3 ปี พ.ศ.2559-2561 ยุทธศาสตร์ที่ 1 หน้า 53 (ตามรูปแบบ รายละเอียดที่ อบต.กำหนด)

ประธานสภาฯ - เชิญท่านนายกฯชี้แจงครับ

นายกฯ - กราบเรียนท่านประธานสภาฯ ที่เคารพ กระผมนายธเรวัชร อบแพทย์ นายกฯ หาดยาย กระผม ขอเรียนต่อท่านประธานสภาฯ และสมาชิกฯ ทุกท่านว่า โครงการก่อสร้างถนนคอนกรีตเสริมเหล็ก ซอยช่องค้อ-ห้วยทรายขาว หมู่ที่ 13 ตำบลหาดยาย เคยขออนุมัติสภาฯ และขออนุมัติจากผู้ว่า ราชการจังหวัดไปแล้ว แต่ทางผู้ว่าราชการจังหวัดท่านขอเอกสาร เหตุผลความจำเป็นจากทาง หมู่บ้านด้วย ทั้ง ๓ หมู่บ้าน

ประธานสภาฯ - ใครมีอะไรสอบถามหรือแก้ไขเพิ่มเติมขอเชิญครับ หากไม่มีกระผมขอมติที่ประชุมขออนุมัติจ่าย เงินทุนสำรองเงินสะสมโครงการก่อสร้างถนนคอนกรีตเสริมเหล็ก ซอยช่องค้อ-ห้วยทรายขาว

-8-

หมู่ที่ 13 ตำบลหาดยาย ขนาดกว้าง 4.๐๐ เมตร ยาว 150.๐๐ เมตร หนา ๐.๑๕ เมตร หรือ พื้นที่ผิวจราจรคอนกรีตเสริมเหล็กไม่น้อยกว่า 600 ตารางเมตร ไหล่ทางลูกรังเกลี่ยเรียบ ข้างละ ๐.๕๐ เมตร ทั้ง ๒ ข้าง และติดป้ายประชาสัมพันธ์โครงการ จำนวน 1 ป้าย งบประมาณ 376,๐๐๐.- บาท ปรากฏในแผน 3 ปี พ.ศ.2559-2561 ยุทธศาสตร์ที่ 1 หน้า 53 (ตามรูปแบบ รายละเอียดที่ อบต.กำหนด)

มติที่ประชุม อนุมัติ ๒๑ คน

ไม่อนุมัติ - คน

งดออกเสียง ๓ คน

ไม่เข้าประชุม ๒ คน

ผู้เข้าประชุมทั้งหมด ๒๔ คน

จำนวนสมาชิกสภาฯ ทั้งหมด ๒๖ คน

ประธานสภาฯ 4.3.4 โครงการก่อสร้างถนนคอนกรีตเสริมเหล็ก ซอยช่องค้อ-ห้วยทรายขาว หมู่ที่ 9 ตำบลหาดยาย ขนาดกว้าง 4.๐๐ เมตร ยาว 150.๐๐ เมตร หนา ๐.๑๕ เมตร หรือพื้นที่ผิว จราจรคอนกรีตเสริมเหล็กไม่น้อยกว่า 600 ตารางเมตร ไหล่ทางลูกรังเกลี่ยเรียบข้างละ ๐.๕๐ เมตร ทั้ง ๒ ข้าง และติดป้ายประชาสัมพันธ์โครงการ จำนวน 1 ป้าย งบประมาณ 376,๐๐๐.- บาท ปรากฏในแผน 3 ปี พ.ศ.2559-2561 ยุทธศาสตร์ที่ 1 หน้า 53 (ตามรูปแบบ รายละเอียดที่ อบต.กำหนด)

ประธานสภาฯ - เชิญท่านนายกชี้แจง ครับ

นายกฯ - กราบเรียนท่านประธานสภาฯ ที่เคารพ กระผมนายธเรวัชร อบแพทย์ นายกฯ หาดยาย กระผม ขอเรียนต่อท่านประธานสภาฯ และสมาชิกฯ ทุกท่านว่า โครงการก่อสร้างถนนคอนกรีตเสริมเหล็ก ซอยช่องค้อ-ห้วยทรายขาว หมู่ที่ ๙ ตำบลหาดยาย นั้น ขอให้สมาชิกสภาทุกท่านได้พิจารณาและ ให้ความเห็นชอบด้วยครับ

ประธานสภาฯ - ใครมีอะไรสอบถามหรือแก้ไขเพิ่มเติมขอเชิญครับ

สมาชิกสภาฯ - กราบเรียนท่านประธานสภาฯที่เคารพ กระผมนายสมเจตน์ สุวรรณนิตย์ สมาชิก อบต. หาดยาย หมู่ที่ ๘ กระผมขอสอบถามท่านประธานสภาฯ เรื่องการขออนุมัติจากผู้ว่าราชการจังหวัดว่า ๑. ถ้าหากทั้ง ๔ โครงการ ผู้ว่าราชการจังหวัดไม่อนุมัติให้ ท่านนายกฯ จะเอางบประมาณไหนมา แก้ไขความต้องการของประชาชนได้ครับ ๒. ท่านผู้ว่าราชการจังหวัดมีหลักเกณฑ์อะไรที่จะอนุมัติ หรือไม่อนุมัติเงินดังกล่าว ๓. ไม่ทราบว่าสถานการณ์การคลังเงินทุนสำรองเงินสะสมของ อบต. เหลือเท่าไหร่ครับ

นายกฯ - กราบเรียนท่านประธานสภาฯ ที่เคารพ กระผมนายธเรวัชร อบแพทย์ นายกฯ หาดยาย กระผม ขอเรียนต่อท่านประธานสภาฯ และสมาชิกฯ ทุกท่าน กระผมขอตอบข้อที่ ๑. ถ้าหากผู้ว่าราชการ จังหวัดไม่อนุมัติให้จะทำอย่างไร กระผมก็จะใช้เงินทุนสำรองเงินสะสมในปีงบประมาณ พ.ศ. ๒๕๖๐ ดำเนินการให้ ซึ่งจะใช้เวลาในการดำเนินการใกล้เคียงกัน จะดำเนินการประมาณเดือน กุมภาพันธ์ พ.ศ.๒๕๖๐ ส่วนเงินทุนสำรองมีพอให้ใช้หรือไม่ ทาง อบต. หาดยาย ขณะนี้มีเหลือ ประมาณ ๗,๐๐๐,๐๐๐ บาท ซึ่งมีพอให้ใช้จ่ายครับ แต่ต้องขออนุมัติจากสภาแห่งนี้ โดยปกติแล้ว ทาง อบต.สามารถใช้เงินทุนสำรองเงินสะสม ประมาณ ๑,๐๐๐,๐๐๐ บาท แต่ขณะนี้ทาง อบต.ได้ ใช้ดำเนินโครงการไปแล้ว ส่วนที่จะใช้ต่อจากนี้จึงต้องขออนุมัติจากผู้ว่าราชการจังหวัด โดยปกติแล้ว ทาง อบต. หาดยาย จะต้องกันเงินทุนสำรองเงินสะสมเอาไว้แล้ว เช่น เงินเดือนของพนักงาน

จะสำรองไว้ ๓ เดือน เงินของผู้สูงอายุก็สำรองไว้ประมาณ ๓ เดือน เพราะฉะนั้นในเรื่องของการใช้ จ่ายเงินทุนสำรองเงินสะสม ไม่มีปัญหาครับ

-9-

ประธานสภาฯ - ใครมีอะไรสอบถามหรือแก้ไขเพิ่มเติมขอเชิญครับ หากไม่มีกระผมขอมติที่ประชุมขออนุมัติจ่าย เงินทุนสำรองเงินสะสมโครงการก่อสร้างถนนคอนกรีตเสริมเหล็ก ซอยช่องค้อ-ห้วยทรายขาว หมู่ที่ 9 ตำบลหาดยาย ขนาดกว้าง 4.๐๐ เมตร ยาว 150.๐๐ เมตร หนา ๐.๑๕ เมตร หรือพื้นที่ผิว จราจรคอนกรีตเสริมเหล็กไม่น้อยกว่า 600 ตารางเมตร ไหล่ทางลูกรังเกลี่ยเรียบข้างละ ๐.๕๐ เมตร ทั้ง ๒ ข้าง และติดป้ายประชาสัมพันธ์โครงการ จำนวน 1 ป้าย งบประมาณ 376,๐๐๐.- บาท ปรากฏในแผน 3 ปี พ.ศ.2559-2561 ยุทธศาสตร์ที่ 1 หน้า 53 (ตามรูปแบบ รายละเอียดที่ อบต.กำหนด)

มติที่ประชุม อนุมัติ ๒๑ คน

ไม่อนุมัติ - คน

งดออกเสียง ๓ คน

ไม่เข้าประชุม ๒ คน

ผู้เข้าประชุมทั้งหมด ๒๔ คน

จำนวนสมาชิกสภาฯ ทั้งหมด ๒๖ คน

ประธานสภาฯ 4.4 เรื่อง พิจารณาให้ความเห็นชอบในการเข้ากระทำการเพื่อประโยชน์ในการศึกษา หรือ วิจัยทางวิชาการและเข้าใช้ประโยชน์ภายในเขตป่าสงวนแห่งชาติป่าพะโต๊ะ ป่าปังหวานและป่าปาก ทรง และเขตปฏิรูปที่ดินเพื่อก่อสร้างและบำรุงรักษาระบบโครงข่ายไฟฟ้า ของการไฟฟ้าฝ่ายผลิตแห่ง ประเทศไทย (กฟผ.)

ประธานสภาฯ ก่อนอื่นขอเชิญเจ้าหน้าที่ของ กฟผ. แนะนำตัวครับ

เจ้าหน้าที่ กฟผ .- กราบเรียนท่านประธานสภาฯ ที่เคารพ กระผม สอ. ณัฐวุฒิ แก้วสา ช่างระดับ ๓ กฟผ.

ขอสวัสดีท่านนายกฯ และสมาชิกสภาฯ ทุกท่านครับ สักครู่ใครมีอะไรสอบถามขอเชิญได้ครับ

ประธานสภาฯ - เชิญเจ้าหน้าที่ท่าน ๒ รายงานตัวครับ

เจ้าหน้าที่ กฟผ กระผม นายสุรศักดิ์ นามทอง นิติกร ๕ กฟผ. ขอสวัสดีทุกท่านครับ

ประธานสภาฯ - ขอเชิญท่านนายกฯ อบต. หาดยาย ชี้แจงครับ

นายกฯ - กราบเรียนท่านประธานสภาฯ ที่เคารพ กระผมนายธเรวัชร อบแพทย์ นายกฯ หาดยาย กระผม ขอเรียนต่อท่านประธานสภาฯ และสมาชิกฯทุกท่าน ในเรื่องพิจารณาให้ความเห็นชอบในการเข้า กระทำการเพื่อประโยชน์ในการศึกษา หรือวิจัยทางวิชาการและเข้าใช้ประโยชน์ภายในเขตป่าสงวน แห่งชาติป่าพะโต๊ะ ป่าปังหวานและป่าปากทรง และเขตปฏิรูปที่ดินเพื่อก่อสร้างและบำรุงรักษา ระบบโครงข่ายไฟฟ้า ของการไฟฟ้าฝ่ายผลิตแห่งประเทศไทย (กฟผ.) นั้น หากท่านสมาชิกสภาฯ มีข้อสงสัยที่จะซักถามก็ขอเชิญทุกท่านได้ถามโดยตรงกับทางเจ้าหน้าที่ของ กฟผ.ได้เลยครับ

ประธานสภาฯ - ใครมีอะไรสอบถามในเรื่องใดที่เกี่ยวข้องกับทางไฟฟ้าขอเชิญได้ครับ

สมาชิกสภาฯ - กราบเรียนท่านประธานสภาฯ ที่เคารพ กระผมนายสมเจตน์ สุวรรณนิตย์ สมาชิก อบต. หาดยาย หมู่ที่ ๘ กระผมขอเสนอท่านประธานสภาฯ ให้ทางไฟฟ้าฝ่ายผลิตแห่งประเทศไทย ได้อธิบาย รายละเอียดถึงวัตถุประสงค์ หรือ ความจำเป็นที่จะต้องก่อสร้างโครงการดังกล่าว เพื่ออธิบายให้ สมาชิกสภาฯ ทุกท่านเข้าใจและได้ซักถามข้อสงสัย กับ กฟผ. ครับ

ประธานสภาฯ - ขอเชิญเจ้าหน้าที่ กฟผ. ได้อธิบาย ครับ

เจ้าหน้าที่ กฟผ - กราบเรียนท่านประธานสภาฯ ที่เคารพ กระผม สอ. ณัฐวุฒิ แก้วสา ช่างระดับ ๓ กฟผ. กระผม ขอชี้แจงรายละเอียดต่าง ๆ เกี่ยวกับการดำเนินการโครงการของ กฟผ.ต่อสภาฯ แห่งนี้ว่าทาง กฟผ.

ได้ให้กระผมดำเนินการในการขออนุญาต การเข้ากระทำการเพื่อประโยชน์ในการศึกษา หรือวิจัยทาง วิชาการและเข้าใช้ประโยชน์ภายในเขตป่าสงวนแห่งชาติป่าพะโต๊ะ ป่าปังหวานและป่าปากทรง

และเขตปฏิรูปที่ดินเพื่อก่อสร้างและบำรุงรักษาระบบโครงข่ายไฟฟ้า ของการไฟฟ้าฝ่ายผลิตแห่ง ประเทศไทย (กฟผ.) เป็นการก่อสร้าง ระบบโครงข่ายไฟฟ้า ขนาด ๕๐๐ กิโลโวลต์

-10-

จากบางสะพาน ๒ - สุราษฎร์ธานี ๒ จากสถานีย่อยบางสะพาน ๒ ไปยังสถานีย่อยสุราษฎร์ธานี ๒ ระยะทาง ๓๑๔ กิโลเมตร ซึ่งระบบโครงข่ายไฟฟ้าดังกล่าวได้มีบางส่วนพาดผ่านเขตป่าสงวนแห่งชาติ ป่าพะโต๊ะ ป่าปังหวานและป่าปากทรง และเขตปฏิรูปที่ดิน ท้องที่ตำบลหาดยาย อำเภอหลังสวน จังหวัดชุมพร ตามรายละเอียดที่ปรากฏตามเอกสารที่แนบไว้ให้ในมือของสมาชิกสภาทุกท่านฯ ซึ่งในพื้นที่ ตำบลหาดยาย จะมีสายไฟฟ้าพาดผ่านระยะทางประมาณ ๕-๖ กิโลเมตร บางส่วน สายไฟฟ้าก็ผ่านในพื้นที่เอกชน ของชาวบ้าน และของรัฐฯ ซึ่งพื้นที่ที่สายไฟฟ้าพาดผ่านตำบล หาดยาย บางส่วนเป็น พื้นที่ป่าสงวนแห่งชาติ ดังนั้น ทาง กฟผ. จึงต้องขอความเห็นชอบจากสภา แห่งนี้ ตามรายละเอียดในเอกสารดังกล่าว ซึ่งในเอกสารที่ให้แก่สภาฯ แห่งนี้ จะบอกถึงรายละเอียด ต่างฯ เกี่ยวกับการขอใช้พื้นที่ดังกล่าวในเขตป่าสงวนแห่งชาติ หากสมาชิกสภาฯ ท่านใดมีข้อสงสัยที่ ซักถามก็ขอเชิญได้ครับ

ประธานสภาฯ - ใครมีอะไรสอบถามขอเชิญ

เลขานุการนายกฯ - กราบเรียนท่านประธานสภาฯ ที่เคารพ กระผมนายประเสริฐ ช่วยละแม เลขานุการนายกฯ หาดยาย กระผมขอสอบถามเจ้าหน้าที่ กฟผ. ว่า จากการดำเนินโครงการดังกล่าวของทาง กฟผ. ในการปักเสาพาดสายไฟฟ้า บางส่วนสายไฟฟ้าได้พาดผ่านที่ดินที่ไม่มีเอกสารสิทธ์ของชาวบ้าน ไม่ทราบว่า ทาง กฟผ. มีค่าชดเชยค่าเสียหายหรือไม่

ประธานสภาฯ - ขอเชิญเจ้าหน้าที่ กฟผ. ชี้แจง

เจ้าหน้าที่ กฟผ - กราบเรียนท่านประธานสภาฯ ที่เคารพ กระผม นายสุรศักดิ์ นามทอง นิติกร ๕ กฟผ.

ขอสวัสดีท่านนายกฯ และสมาชิกสภาฯ ทุกท่านครับ กระผมตอบดังนี้ ว่าในเรื่องของค่าชดเชย จะมี ๔ ประเภท คือ ๑.ค่าต้นไม้ ๒.ค่าโรงเรือน ๓. ค่าบ่อปลา ๔.ค่าที่ดิน ในการชดเชยค่าที่ดิน หรือต้นผลนั้นทาง กฟผ. จะมีค่าชดเชยให้หมด ส่วนราคาของค่าชดเชยค่าต้นผลที่ชาวบ้านได้เข้า ปลูกต้นไม้ไว้หรือเข้าไปทำประโยชน์ นั้นเป็นอำนาจของผู้ว่าราชการจังหวัด ท่านจะเป็นประธานตั้ง คณะกรรมการในการกำกับเรื่องค่าชดเชยต่าง ๆ ส่วนกรณีที่ชาวบ้านเข้าทำประโยชน์ในพื้นที่ที่ไม่มี เอกสารสิทธิ์ไม่ว่าจะเป็น ต้นไม้ สิ่งปลูกสร้างทาง กฟผ. ก็มีค่าชดเชยให้เช่นกันแต่กรณีนี้ จะได้ ค่าชดเชยไม่เท่ากับที่ดินที่มีเอกสารสิทธิ์ สรุปก็คือ ทางไฟฟ้า จะมีค่าชดเชยให้หมดทั้งที่ดินที่มีเอกสาร สิทธิ์และไม่มีเอกสารสิทธิ์ และในรายละเอียดของค่าชดเชยไม่ว่าจะค่าชดเชย เรื่องที่ดิน เรื่องต้นไม้ เรื่องสิ่งปลูกสร้างต่าง ๆ จะอยู่ที่คณะกรรมการจังหวัด และถ้าหากชาวบ้านไม่พอใจเรื่อง ค่าชดเชย ก็สามารทำหนังสือคัดค้านหรือเรียกค่าชดเชยใหม่ได้ คือ สามารถขออุทรณ์ได้ ไปที่คณะกรรมการ กำกับดูแลเรื่องค่าชดเชย

ประธานสภาฯ - ใครมีอะไรสอบถามขอเชิญ

เลขานายกฯ - กราบเรียนท่านประธานสภาฯ ที่เคารพ กระผมนายประเสริฐ ช่วยละแม เลขานุการนายกฯ หาดยาย กระผมขอสอบถาม กรณีถ้าชาวบ้านไม่ให้ไฟฟ้าเข้าใช้พื้นที่หรือไม่พอใจค่าชดเชย จะทำอย่างไร

ประธานสภาฯ - ขอเชิญเจ้าหน้าที่ กฟผ. ชี้แจง

เจ้าหน้าที่ กฟผ - กราบเรียนท่านประธานสภาฯ ที่เคารพ กระผม นายสุรศักดิ์ นามทอง นิติกร ๕ กฟผ.

กรณีดังกล่าว ขอเรียนต่อทุกท่านว่า การขอใช้พื้นที่ของตำบลหาดยายนั้นขอเรียนว่า เป็นการขอพื้นที่ในเขตป่าสงวนแห่งชาติ ซึ่งชาวบ้านไม่มีเอกสารสิทธิ์ ตามกฎหมายหากทางภาครัฐ จะใช้พื้นที่เพื่อทำประโยชน์ ชาวบ้านเองก็ไม่มีสิทธิ์เรียกร้องใดๆ แต่ทางไฟฟ้าจะใช้เงินของทางไฟฟ้าจ่ายให้ตามสมควร ส่วนกรณีที่ชาวบ้านไม่พอใจเรื่องค่าชดเชย ก็สามารถอุทรณ์ได้ที่คณะกรรมการกำกับดูแล ภายใน ๓๐ วัน หลังจากประกาศใช้ เรื่องค่าชดเชยและถ้าหากไม่พอใจในเรื่องของแนวพาดสายไฟฟ้าก็สามารถขออุทรณ์ได้ ภายใน ๓๐ วัน หลังจากได้รับแจ้งครับ ซึ่งที่ดินที่สายไฟฟ้าพาดผ่านก็ยังเป็นสิทธิ์ของเจ้าของที่ดิน เพียงแต่เจ้าของที่ดินถูกจำกัดสิทธิ์ ในการเข้าทำประโยชน์ ครับ

-11-

ประธานสภาฯ - ใครมีอะไรสอบถามขอเชิญ

สมาชิกสภาฯ - กราบเรียนท่านประธานสภาฯ ที่เคารพ กระผมนายพันศักดิ์ พันธรัตน์ สมาชิก อบต. หาดยาย หมู่ที่ ๑๒ ขอสอบถามเกี่ยวกับพื้นที่ป่าสงวนแห่งชาติ ถ้าในพื้นที่ดังกล่าวที่สายไฟฟ้าพาดผ่านมีต้นไม้ เช่น ต้นยางพารา หรือต้นไม้อื่น ต้นไม้เหล่านี้หากทางไฟฟ้าต้องเอาออกจากแนวสายไฟถามว่า ต้นไม้ดังกล่าว ทางไฟฟ้าจะเอาออกเองหรือใครเป็นผู้ดำเนินการหรือมีแนวทางอย่างไร ครับ

เจ้าหน้าที่ กฟผ - กราบเรียนท่านประธานสภาฯ ที่เคารพ กระผม นายสุรศักดิ์ นามทอง นิติกร ๕ กฟผ.

ในเรื่องของต้นไม้ต่างๆ นั้น หากแนวสายไฟฟ้าพาดผ่านหลังจากมีการชดเชยค่าต้นผล ชาวบ้าน สามารถตัดเอาไปขายได้เลยครับ แต่ถ้าเป็นต้นไม้ที่เป็นไม้หวงห้ามตาม พรบ. ป่าไม้ ทางไฟฟ้า จะต้องให้ทางเจ้าที่ของสหพรรณป่าไม้เป็นผู้อนุญาตให้ตัด และทางไฟฟ้าก็จะดำเนินการเองครับ

ประธานสภาฯ - ใครมีอะไรสอบถามขอเชิญ

นายกฯ - กราบเรียนท่านประธานสภาฯ ที่เคารพ กระผมนายธเรวัชร อบแพทย์ นายกฯ หาดยาย กระผม ขอเรียนต่อท่านประธานสภาฯ และสมาชิกฯ ทุกท่าน ในเรื่องพิจารณาให้ความเห็นชอบในการเข้า

กระทำการเพื่อประโยชน์ในการศึกษา หรือวิจัยทางวิชาการและเข้าใช้ประโยชน์ภายในเขตป่าสงวนแห่งชาติป่าพะโต๊ะ ป่าปังหวานและป่าปากทรง และเขตปฏิรูปที่ดินเพื่อก่อสร้างและบำรุงรักษาระบบโครงข่ายไฟฟ้า ของการไฟฟ้าฝ่ายผลิตแห่งประเทศไทย (กฟผ.) ในเรื่องนี้จะมี ๒ ประเด็นคือ เพื่อประโยชน์ในการศึกษา และเข้าใช้ประโยชน์ภายในเขตป่าสงวน กรณีที่เข้าใช้ประโยชน์ภายในเขตป่าสงวนแห่งชาติ ซึ่งในเอกสาร หมวดที่ ๓ ข้อ ๙ ระบุว่า การอนุญาตให้ใช้หนังสืออนุญาต ให้กระทำการเพื่อประโยชน์ในการศึกษาหรือวิจัยทางวิชาการในเขตป่าสงวนแห่งชาติ ตามแบบ ป.ส.๒๖ ท้ายระเบียบนี้หากมีเงื่อนไขที่ผู้อนุญาตกำหนดให้รับอนุญาตต้องปฏิบัติเพิ่มเติม ให้ระบุในหนังสืออนุญาตด้วย ไม่ทราบว่าเกี่ยวข้องกับ ทาง อบต.หาดยาย หรือไม่ และ สมาชิกสภาฯ จะสามารถเพิ่มเติมอะไรได้หรือไม่

เจ้าหน้าที่ กฟผ - กราบเรียนท่านประธานสภาฯ ที่เคารพ กระผม นายสุรศักดิ์ นามทอง นิติกร ๕ กฟผ.

กระผมขอเรียนว่า ผู้อนุญาตในที่นี้หมายถึงกรมป่าไม้ ซึ่งทางกรมป่าไม้ได้ออกระเบียบมาว่า ให้ กฟผ. ปรึกษากับทาง อบต. ว่าทาง อบต. มีความคิดเห็นอย่างไรในการเข้าดำเนินการของ กฟผ. เพราะจริงแล้วเป็นอำนาจของกรมป่าไม้เป็นผู้กำหนดในข้อนี้ แต่ทำไมต้องปรึกษากับทาง อบต.เพราะ ทาง อบต. เป็นผู้ดูแลที่สาธารณประโยชน์ในพื้นที่ แต่ถ้าหากทาง อบต. หาดยาย มีความประสงค์จะเพิ่มเติมหรือกำหนดสิ่งต่างๆ ตาม หมวด ๓ ข้อ๙ ก็ขอให้ติดต่อกับกรมป่าไม้ กระผมจะช่วยติดต่อประสานงานกับกรมป่าไม้ให้หากท่านต้องการครับ

นายกฯ - กราบเรียนท่านประธานสภาฯ ที่เคารพ กระผมนายธเรวัชร อบแพทย์ นายกฯ หาดยาย กระผม ขอเรียนต่อท่านประธานสภาฯ และสมาชิกฯทุกท่าน ตามระเบียบกรมป่าไม้ในเอกสาร หมวดที่ ๕. ข้อ ๑๓ ระบุว่า คำขออนุญาตเข้าใช้พื้นที่ที่เป็นสถานที่ปฏิบัติงาน หรือเพื่อประโยชน์อย่างอื่นของ ส่วนราชการหรือองค์การของรัฐภายในเขตป่าสวนแห่งชาติใดที่อยู่ในระหว่างดำเนินการและยังไม่แล้ว เสร็จในวันที่ระเบียบนี้ใช้บังคับให้ดำเนินการต่อไป นั้นหมายความว่า ก็แสดงว่ายังไม่มีข้อสรุป

แสดงว่าเจ้าของพื้นที่สามารถกำหนดกติกาในการใช้พื้นเขตป่าสงวนได้ เช่น ทาง กฟผ. ใช้พื้นที่ ไป ๑๐ ไร่ จะต้องปลูกป่าทดแทนคืนให้กับชุมชน ๓๐ ไร่ เพราะที่ผ่านประมาณ ๘ ปี ในพื้นที่ อบต. หาดยาย ไม่ได้มีการปลูกป่า

ดังนั้นทาง อบต หาดยาย ขอให้ทางกรมป่าไม้ปลูกป่าทดแทนคืนให้กับพื้นที่ในตำบล หาดยาย ที่ทางกรมป่าไม้ ได้อนุญาตให้องค์การของรัฐนำเอาไปใช้ประโยชน์ ด้วย

เจ้าหน้าที่ กฟผ - กราบเรียนท่านประธานสภาฯ ที่เคารพ กระผม นายสุรศักดิ์ นามทอง นิติกร ๕ กฟผ.

ตามที่ท่าน นายกฯ ได้เสนอ กระผมก็เห็นด้วย เพราะฉะนั้นขอให้ท่านบันทึกในรายงานการประชุมด้วยกระผมจะเอาหลักฐานดังกล่าวเสนอต่อกรมป่าไม้ให้ ครับ

-12-

เลขานุการนายกฯ - กราบเรียนท่านประธานสภาฯ ที่เคารพ กระผมนายประเสริฐ ช่วยละแม เลขานุการนายกฯ หาดยาย กระผมขอสอบถาม กรณีที่ ทาง อบต.หรือชาวบ้านจะก่อสร้างถนนคอนกรีตลอดใต้ สายไฟจะสามารถทำได้หรือไม่

เจ้าหน้าที่ กฟผ - กราบเรียนท่านประธานสภาฯ ที่เคารพ กระผม นายสุรศักดิ์ นามทอง นิติกร ๕ กฟผ.

โดยปกติ ทาง กฟผ. ได้มีระเบียบห้ามก่อสร้างหรือมีสิ่งปลูกสร้าง ใดๆ ภายใต้เขตรัศมีสายไฟ

แต่หากมีความเป็นต้องดำเนินการก่อสร้างถนนหรือสิ่งปลูกสร้างอื่นใดเขตรัศมีสายไฟ หรือสายไฟฟ้าของในพื้นที่นั้น ที่ภาคใต้คือ สำนักงานเขตปฏิบัติการเขตภาคใต้ ใกล้ที่สุดอยู่ที่จังหวัดสุราษฎร์ธานี หรือติดต่อมาที่กระผม กระผมยินดีที่จะประสานงานให้ครับ

นายกฯ - กราบเรียนท่านประธานสภาฯ ที่เคารพ กระผมนายธเรวัชร อบแพทย์ นายกฯ หาดยาย กระผม ขอเรียนต่อท่านประธานสภาฯ และสมาชิกฯ ทุกท่าน และขอฝากถึง กฟผ. ด้วย คือ ทาง อบต. หาดยายและชาวบ้านมีความต้องการ และมีความจำเป็นที่จะต้องก่อสร้างถนนคอนกรีต ในพื้นที่ ที่แนวสายไฟฟ้าพาดผ่าน อยู่แล้วหลายจุด เช่น หมู่ที่ ๑ ซอยนายพล และหมู่ที่ ๔ ดังนั้น ขอให้ ทาง กฟผ. ช่วยสำรวจและก่อสร้างถนนคอนกรีตที่สายไฟฟ้าพาดผ่านอยู่แล้วด้วยเพราะเดิมถนนสาย ดังกล่าวก็เป็นถนนลูกรังอยู่แล้ว เพื่อให้ชาวบ้านได้ใช้ประโยชน์ในการสัญจร เพราะความยาวของ ถนนที่จะก่อสร้างนั้นแต่ละสายก็มีความยาวไม่มาก ประมาณ ๕๐ เมตร กว้างประมาณ ๕ เมตร เพราะถ้าให้ทาง อบต. หรือ ชาวบ้านก่อสร้างเอง อาจเกิดอันตรายแก่ชีวิตและทรัพย์สินได้ซึ่งเรื่อง ดังกล่าวนี้เป็นความต้องการของชาวบ้านจริงๆ ขอฝากด้วยครับ

เจ้าหน้าที่ กฟผ - กราบเรียนท่านประธานสภาฯ ที่เคารพ กระผม นายสุรศักดิ์ นามทอง นิติกร ๕ กฟผ.

โดยปกติทาง กฟผ. จะไม่อนุญาตก่อสร้างสิ่งใด ๆ ได้ แต่กระผมจะประสานงานให้ครับ

ประธานสภาฯ - ใครมีอะไรสอบถามขอเชิญ

สมาชิกสภาฯ - กราบเรียนท่านประธานสภาฯ ที่เคารพ กระผมนายพันศักดิ์ พันธรัตน์ สมาชิก อบต. หาดยาย

หมู่ที่ ๑๒ ขอสอบถามเกี่ยวการก่อสร้างถนนคอนกรีตหรือถนนลาดยาง ว่าทำไมบางพื้นที่ ถึงก่อสร้างได้ครับ เช่น ถนนใหญ่ บางพื้นที่ครับ

เจ้าหน้าที่ กฟผ - กราบเรียนท่านประธานสภาฯ ที่เคารพ กระผม นายสุรศักดิ์ นามทอง นิติกร ๕ กฟผ.

ขอเรียนทุกท่านว่า บางพื้นที่ที่มีการก่อสร้างถนนนั้น ถนนดังกล่าวอาจมีมาก่อนการก่อสร้างของ กฟผ และถ้า กรณี กฟผ. สร้างหลังจากมีถนนอยู่แล้ว ทาง กฟผ.จะออกแบบเป็นพิเศษ คือเสาไฟฟ้าสูงกว่าปกติครับ เพราะฉะนั้นหากมีความต้องการที่จะก่อสร้างก็ให้ทำเรื่องถึง กฟผ. เขตภาคใต้ครับ

ประธานสภาฯ - ใครมีอะไรสอบถามหรือแก้ไขเพิ่มเติมขอเชิญครับ หากไม่มีกระผมขอมติที่ประชุมเห็นชอบใน การเข้ากระทำการเพื่อประโยชน์ในการศึกษา หรือวิจัยทางวิชาการและเข้าใช้ประโยชน์ภายในเขตป่า สงวนแห่งชาติป่าพะโต๊ะ ป่าปังหวานและป่าปากทรง และเขตปฏิรูปที่ดินเพื่อก่อสร้างและ บำรุงรักษาระบบโครงข่ายไฟฟ้า ของการไฟฟ้าฝ่ายผลิตแห่งประเทศไทย (กฟผ.) หรือไม่ครับ

มติที่ประชุม เห็นชอบ ๒๐ คน

ไม่เห็นชอบ - คน

งดออกเสียง ๓ คน

ไม่เข้าประชุม 3 คน

ผู้เข้าประชุมทั้งหมด ๒3 คน

จำนวนสมาชิกสภาฯทั้งหมด ๒๖ คน

ระเบียบวาระที่ ๕ เรื่อง อื่น ๆ (ถ้ามี)

ประธานสภาฯ - ใครมีอะไรสอบถามหรือแก้ไขเพิ่มเติมขอเชิญครับ

-13-

สมาชิกสภาฯ - กราบเรียนท่านประธานสภาฯที่เคารพ กระผมนายพันศักดิ์ พันธรัตน์ สมาชิก อบต. หาดยาย หมู่ที่ ๑๒ กระผมขอเรียนต่อท่านประธานสภาฯ ว่าการประชุมสภาฯ ในครั้งนี้ กระผมรู้สึกว่า กระผมไม่เคารพท่านนายกฯ เพราะท่านนายกฯ เป็นบุคคลที่กระผมเคารพนับถือ แต่ขณะที่ผมพูด กระผมนั่งหันหลังให้กับท่านนายกฯ ขอให้ท่านพิจารณาด้วยครับ

ประธานสภาฯ - เชิญท่านเลขานุการนายกฯ

เลขานุการนายกฯ - กราบเรียนท่านประธานสภาฯ ที่เคารพ กระผมนายประเสริฐ ช่วยละแม เลขานุการนายกฯ หาดยาย กระผมมี ๒ เรื่อง ๑.กระผมขอแรงสมาชิกสภาฯ ทุกท่าน ในวันที่ ๒๘ เวลา ๑๕.๐๐ น. ขอให้สมาชิกฯ มาช่วยกันยกเรือยาวขึ้นเทลเลอร์ เพื่อนำเอาไปซ่อมด้วยครับ ๒. ขอให้ผู้นำตำบล หาดยาย มาช่วยกันซ้อมฟุตบอลเพื่อทำการแข่งขันที่จังหวัดชุมพร (อบจ.คัพ) ขอความร่วมมือด้วย ครับ

นายกฯ - กราบเรียนท่านประธานสภาฯ ที่เคารพ กระผมนายธเรวัชร อบแพทย์ นายกฯ หาดยาย กระผม ขอเรียนต่อท่านประธานสภาฯ กระผมขอฝากให้ท่านประธานสภาฯ ช่วยรีบจัดทำรายงานประชุม สภาฯ ด้วยครับ เนื่องทาง อบต หาดยาย ต้องเอาหนังสือรายงานการประชุมสภาเสนอผู้ว่า ราชการจังหวัด ในการขออนุมัติเงินทุนสำรองเงินสะสม และแผนพัฒนา ๓ ปี ก็ต้องรีบทำให้เสร็จ ด้วยครับ ขอให้รีบเรียกคณะกรรมการตรวจรายงานประชุม ตรวจรายงานประชุมสภาฯ ด้วยครับ

เลขานุการสภาฯ - กราบเรียนท่านประธานสภาฯ ที่เคารพ กระผมนายคธาธร ไสสุวรรณ ส. อบต. หาดยาย ในฐานะ เลขานุการสภาองค์การบริหารส่วนตำบลหาดยาย ขอขอบคุณท่านนายกฯ ที่ท่านแนะนำ เรื่องดังกล่าว ด้วยระยะเวลาที่กระชั้นชิดในการประชุมสภาฯ ในครั้งนี้ การจัดทำรายงานการประชุม ในครั้งนี้อาจจะล่าช้าบ้างเนื่องจากเป็นการเรียกประชุมสภาฯ สมัยวิสามัญ ที่เร่งด่วน ก็ต้องขออภัย ด้วย แต่อย่างไรกระผมจะรีบจัดทำรายงานการประชุมให้เสร็จทันเวลาที่กฎหมายกำหนด ขอขอบคุณครับ

ประธานสภาฯ ปิดประชุม เวลา 15.10 น.

ลงชื่อ คธาธร ไสสุวรรณ เลขานุการสภา อบต.

( นายคธาธร ไสสุวรรณ )

ผู้จดบันทึกรายงานการประชุม

ลงชื่อ สยาม เที่ยงสุวรรณ ประธานสภา อบต.

( นายสยาม เที่ยงสุวรรณ )

ผู้ตรวจรายงานการประชุมสภา ฯ